open-index/open-wikipedia-markdown huggingface dataset:
ముడిఖనిజం

[thumb|[ఇనుము|ఇనుప ఖనిజము.]]
[thumb|[మాంగనీసు ఖనిజము.]]
[thumb|[సీసం|సీసపు ఖనిజము.]]
[thumb|[బంగారం|బంగారపు ఖనిజము.]]

వ్యాపరపరంగా విలువైన మూలకాలు కలిగిన రాళ్ళను **ఖనిజాలు** (Ores) అంటారు. ఇవి ఎక్కువగా కలిగియున్న ప్రదేశాలను గనులు (Mines) అంటారు. కొన్ని ఖనిజాలు ప్రత్యేకమైన స్పటికాకృతి మూలంగా పాలిష్ చేసి విలువైన రత్నాలుగా చలామణీ అవుతాయి.

ఖనిజాలలోని మూలకాలకు ఈ క్రింది లక్షణాలుండాలి: 
* అవి విలువైనవిగా ఉండాలి
* వాటి సాంధ్రత ఎక్కువగా ఉండి వ్యాపారపరంగా లాభసాటిగా ఉండాలి. 
* వాటిని రాతి భాగాల నుండి సాంకేతికంగా వేరుచేయగలిగి ఉండాలి.

కొన్ని ఖనిజాలు తక్కువ శాతం లేదా వేరుచేయలేని విధంగా కూడా ఉండవచ్చును. విలువ తక్కువగా ఉండే ఖనిజాలను వ్యర్ధపదార్ధాలుగా లెక్కించవచ్చును. ఖనిజాలలోని మూలకాల గ్రేడు లేదా సాంధ్రత, వాటిని ఉత్పత్తి చేయడానికి అయ్యే ఖర్చుల మీద ఆ మూలకపు లేదా లోహపు విలువ ఆధారపడి ఉంటుంది.

ఖనిజాలలోని మూలకాలు సాధారణంగా ఆక్సైడ్లు, సల్ఫైడ్లు, సిలికేట్లు మొదలైన రూపాలలో ఉంటాయి. బంగారం వంటి కొన్ని ఉస్కృష్టమైన లోహాలు సమ్మేళనాలుగా కాకుండా లభిస్తాయి.

## ముఖ్యమైన ఖనిజాలు

* Acanthite: Ag2S for production of silver
* Barite: BaSO4
* బాక్సైట్ Al2O3 for production of aluminium
* Beryl: Be3Al2 (SiO3)6
* బోర్నైట్: Cu5FeS4
* Cassiterite: SnO2
* Chalcocite: Cu2S for production of copper
* Chalcopyrite: CuFeS2
* క్రోమైట్: (Fe, Mg)Cr2O4 for production of chromium
* Cinnabar: HgS for production of mercury
* కోబాల్టైట్: (Co, Fe)AsS
* Columbite-Tantalite or Coltan: (Fe, Mn) (Nb, Ta)2O6
* Galena: PbS
* గోల్డ్: Au, typically associated with quartz or as placer deposits
* హెమటైట్: Fe2O3
* Ilmenite: FeTiO3
* మాగ్నటైట్: Fe3O4
* మోలిబ్డినైట్: MoS2
* Pentlandite: (Fe, Ni)9S8
* Pyrolusite:MnO2
* Scheelite: CaWO4
* Sphalerite: ZnS
* Uraninite (pitchblende): UO2 for production of metallic యురేనియం 
* Wolframite: (Fe, Mn)WO4

## మూలాలు

వర్గం:రసాయన శాస్త్రం
కయీను

జెనిసిస్ గ్రంథం ప్రకారం, **కయీను** లేదా కేన్ (Cain), హెబెల్ (Abel) లు ఆదాము, అవ్వ ల సంతానం. మానవుని పతనం తరువాత  వీరు జన్మించారు. వీరి కథ బైబిల్ Genesis 4:1-16 లోను, ఖురాన్ 5:26-32లోను, మోసెస్ 5:16-41లోను చెప్పబడింది. అన్నింటిలోను కేన్ ఒక రైతు. హెబెల్ ఒక గొర్రెల కాపరి. కేన్ తన తమ్ముడైన హెబెల్‌ను చంపేశాడు. కనుక బైబిల్ ప్రకారం మానవ సృష్టిలో ఇది మొట్టమొదటి హత్య. ఈ హత్యకు కారణం దేవుడు కేన్ ఇచ్చిన బలిని నిరాకరించి, హెబెల్ ఇచ్చిన బలిని స్వీకరించాడు. ఎందుకంటే హెబెల్ తన గొర్రెలలో అన్నింటికంటే మంచిదానిని బలి ఇచ్చాడు. కేన్ మాత్రం తన అదనపు పంటను సమర్పించాడు. ఈ విధంగా హెబెల్ ప్రపంచంలో మొదటి హతుడు. ఆదం రెండవ కొడుకు. తన అన్న కయీను చేతిలో హతుడయ్యాడు.

## ఇవి కూడా చూడండి

## మూలాలు

## బయటి లింకులు
* Torah, Genesis, Chapters 1-6
* Catholic Encyclopedia articles on Cain and on Abel
* King James Version
* New Revised Standard Version
* New International Version

వర్గం:బైబిల్ పాత్రలు
పశ్చిమ రైల్వే

220px|thumb|right|<center>పశ్చిమ రైల్వే<br />9వ నెంబరు</center>
భారత దేశంలోని 16 రైల్వే జోన్‌లలో ఒకటైన **పశ్చిమ రైల్వే** (Western Railway) దేశంలోనే అత్యధిక రద్దీ కల రైల్వే జోన్ లలో ముఖ్యమైనది. భారతదేశంలోని పశ్చిమానున్న ముఖ్య నగరాలు ఈ రైల్వే జోన్ కిందికి వస్తాయి. ఈ జోన్‌లో 6 డివిజన్లు ఉన్నాయి., , , , ,  డివిజన్లు కల పశ్చిమ రైల్వేకు ప్రధాన స్థావరం ముంబాయి.

## చరిత్ర
పశ్చిమ రైల్వే జోన్ 1951, నవంబర్ 5న అది వరకు రాష్ట్రాల అధీనంలో ఉన్న బాంబే, బరోడా అండ్ సెంట్రల్ రైల్వే (BB&CI), సౌరాష్ట్ర, రాజ్‌పుటానా, జైపూర్ రైల్వేవిలీనం చేసి ఏర్పాటుచేశారు. 1867లో ముంబాయిలో మొదటి సబర్బన్ రైలును ప్రారంభించారు. 1870లో దీనిని చర్చ్‌గేట్ వరకు పొడిగించారు. 1900 నాటికి 45 రైళ్ళు 10లక్షల ప్రయాణీకులను చేరవేసే సామర్థ్యాన్ని సంపాదించింది. సంస్థానాల అధీనంలో ఉన్న పలు రైల్వేలు కూడా పశ్చిమ రైల్వేలో భాగమైనాయి. 1949లో బరోడా గైక్వార్‌ల అధీనంలో ఉన్న గైక్వార్స్ బరోడా స్టేట్ రైల్వే GBSR) దీనిలో విలీనమైంది. సౌరాష్ట్ర రైల్వే 1948లో దీనిలో కలిసింది. 2002లో జైపూర్, అజ్మీర్ డివిజన్లు ఈ జోన్ నుంచి విడదీసి కొత్తగా ఏర్పాటైన వాయవ్య రైల్వేలో విలీనం చేయబడింది. 2003లో కోటా డివిజన్ నూతనంగా ఏర్పాటైన పశ్చిమ మధ్య రైల్వేలో కలుపబడింది.

## రాష్ట్రాలు, డివిజన్లు
ప్రస్తుతం పశ్చిమ రైల్వే జోన్‌ పరిధిలో గుజరాత్ రాష్ట్రం పూర్తిగాను, రాజస్థాన్ రాష్ట్రపు తూర్పు భాగం, మధ్య ప్రదేశ్ పశ్చిమ ప్రాంతాలు, మహారాష్ట్ర తీరప్రాంతాలు ఉన్నాయి. భారతదేశంలోని ముఖ్య రేవులైన ముంబాయి, కాండ్లా, పోరుబందర్, ఓఖా, భావ్‌నగర్ లకు పశ్చిమ రైల్వే సదుపాయాలు ఉన్నాయి.

ప్రస్తుతం ఈ జోన్ పరిధిలో 6 రైల్వే డివిజన్లు ఉన్నాయి.

*
*

*
*

*
*

## రైలుమార్గం నిడివి
పశ్చిమ రైల్వే జోన్ 10020 కిలోమీటర్ల నిడివిని కలిగి ఉంది. దేశంలోనే అత్యధిక విద్యుదీకరించిన రైలుమార్గం ఈ జోన్‌లో ఉంది.
::
## ముఖ్యమైన రైల్వే స్టేషన్లు
:;పశ్చిమ రైల్వే జోన్‌లో ముఖ్యమైన రైల్వే స్టేషన్లు

*అహ్మదాబాదు
*ఆనంద్
*భుజ్
*భిల్డి
*భోపాల్
*బారుచ్
*భావ్‌నగర్
*చందేర్య

*ధోలా
*డేవస్
*గోద్రా
*ఇండోర్
*జల్‌గావ్
*కాంబాట్
*కలోల్
*ఖాండ్వా

*మోర్చి
*ముంబై సెంట్రల్
*మౌ
*మోదసా
*నాడియాడ్
*ఓఖాపోర్ట్
*పటాన్
*పోరుబందర్

*రాజ్‌కోట్
*రత్లాం
*రాజుల
*సూరత్
*సిహోర్
*బరోడా

## ఇవి కూడా చూడండి
* భారతీయ రైల్వేలు
* భారతీయ రైల్వేలు సంస్థాగత నిర్మాణం
* భారతీయ రైలు రవాణా వ్యవస్థ
* భారతీయ రైల్వే మండలములు
* భారతీయ రైల్వేలు డివిజన్లు
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* భారతీయ రైల్వేలు రైళ్లు ప్రమాదాలు జాబితా
* ముంబై బాంద్రా టెర్మినస్ - ఉదయ్‌పూర్ ట్రై వీక్లీ సూపర్‌ఫాస్ట్ ఎక్స్‌ప్రెస్
* ముంబై బాంద్రా టెర్మినస్ - వాపి ప్యాసింజర్
* పశ్చిమ రైల్వే ప్యాసింజర్ రైళ్ళు జాబితా

## బయటి లింకులు
* పశ్చిమ రైల్వే అధికారిక వెబ్‌సైట్

## మూసలు , వర్గాలు

వర్గం:భారతీయ రైల్వే మండలాలు
వర్గం:పశ్చిమ రైల్వే జోన్
వర్గం:1951 స్థాపితాలు
నాజర్

*నాజర్ (నటుడు), ప్రసిద్ధ దక్షిణ భారతీయ సినిమా నటుడు.
*షేక్ నాజర్, ప్రసిద్ధ బుర్రకథ కళాకారుడు.
గగన్ నారంగ్

thumb|2010 లో ఢిల్లీలో జరిగిన కామన్‌వెల్త్ క్రీడల్లో స్వర్ణ పతకం సాధించిన గగన్ నారంగ్
**గగన్ నారంగ్** హైదరాబాద్ కు చెందిన ప్రముఖ షూటింగ్ క్రీడాకారుడు. 1983, మే 6న చెన్నైలో జన్మించిన **గగన్ నారంగ్** (Gagan Narang) 2006 కామన్వెల్త్ క్రీడలలో 4 బంగారు పతకాలను సాధించాడు. అందులో రెండు వ్యక్తిగత పతకాలు కాగా మరో రెండు పెయిర్స్‌లో అభినవ్ బింద్రాతో కలసి సాధించాడు. 2008 ఒలింపిక్ క్రీడలలో కూడా 3 ఈవెంట్లలో పాల్గొన్ననూ పతకం దక్కలేదు.అయితే 2012లో లండన్ లో జరిగిన ఒలింపిక్స్ లో కాంస్య పతకాన్ని గెలుచుకుని చరిత్ర లిఖించాడు.
## క్రీడా జీవితం
2003లో హైదరాబాదులో జరిగిన ఆఫ్రో-ఏషియన్ క్రీడలలో పురుషుల 10మీటర్ల ఎయిర్ రైఫిల్ విభాగంలో గగన్ నారంగ్ స్వర్ణపతకం సాధించాడు. 2006లో జరిగిన ప్రపంచ కప్ షూటింగ్ క్రీడలలో ఎయిర్ రైఫిల్ విభాగంలో బంగారుపతకం సాధించాడు. 2008లో జరిగిన ప్రపంచ కప్‌లో రజతపతకంతో సరిపెట్టుకున్నాడు. 2006 కామన్వెత్ క్రీడలలో 4 స్వర్ణపతకాలను సాధించాడు. అందులో రెండు వ్యక్తిగత విభాగంలోనివి (10మీటర్ల ఎయిర్ రైఫిల్, 50 మీటర్ల ఎయిర్ రైఫిల్) కాగా మరో రెండు పతకాలను అభినవ్ బింద్రాతో కలిసి పెయిర్స్‌లో (10 మీటర్ల ఎయిర్ రైఫిల్ పెయుర్స్, 50 మీటర్ల ఎయిర్ రైఫిల్ పెయిర్స్ 3వ పొజీషన్) విజయం సాధించాడు. ఒలింపిక్ క్రీడలు జరుగడానికి ముందు జర్మనీలోని హనోవర్‌లో జరిగిన పోటీలో 704.3 పాయింట్లతో ఎయిర్ రైఫిల్ విభాగంలో ప్రపంచ రికార్డును మెరుగుపర్చాడు. 2012లో లండన్ లో జరిగిన ఒలింపిక్స్ లో కాంస్య పతకం గెలుచుకుని అభినవ్ బింద్రా తరువాత భారత్ తరపున ఒలింపిక్ పతకాన్ని సాధించిన రెండవ షూటింగ్ క్రీడాకారుడిగా నిలిచాడు.

## మూలాలు

వర్గం:1983 జననాలు
వర్గం:భారతీయ క్రీడాకారులు
వర్గం:భారతీయ షూటింగ్ క్రీడాకారులు
వర్గం:తమిళనాడు క్రీడాకారులు
వర్గం:తమిళనాడు షూటింగ్ క్రీడాకారులు
వర్గం:కామన్వెల్త్ క్రీడలలో పతకం సాధించిన భారత క్రీడాకారులు
వర్గం:జీవిస్తున్న ప్రజలు
వర్గం:భారతీయ ఒలింపిక్ క్రీడాకారులు
పాపానాయుడుపేట

**పాపానాయుడుపేట **, తిరుపతి జిల్లా, ఏర్పేడు మండలానికి చెందిన రెవెన్యూయేతర గ్రామం. ఈ గ్రామం మండల గ్రామాలలో కల్లా పెద్దది. ఇది తిరుపతికి అతి సమీపంలో ఉంది. ఇక్కడ పూసలు, వ్యవసాయం వృత్తులు. రకరకాల జాతూలకు నెలవు ఈ ఊరు. ఇక్కడ ప్రాథమిక పాఠశాల నుంచి కాలేజి వరకు ఉన్నాయి. స్వర్ణాముకి నది ఈ గ్రామం మీదుగా ప్రవహిస్తుంది, తిరుపతి విమానస్రం అతి సమీపంలో ఉంది.
## రవాణా సదుపాయం
ఈ గ్రామానికి, మండలంలోని ఇతర గ్రామాలకు రోడ్డు సౌకర్యముంది. ఆర్టీసీ బస్సులు ఉన్నాయి. ఈ గ్రామానికి ఏర్పేడు, రాచగున్నెరి రైల్వే స్టేషనులు సమీపంలో ఉన్నాయి.
## పాఠశాలలు
ఇక్కడ ప్రభుత్వ జూనియర్ కళాశాల,, శ్రీ సాయి బ్రిల్లిఎంట్ హైస్కూలు ఉన్నాయి.
## మూలాలు
తెలుగు-ఉర్దూ నిఘంటువు

మొదటి ఉరుదూ - తెలుగు నిఘంటువు 1938 లో వరంగల్ ఉస్మానియా కాలేజి లో అరబిక్ మాజీ ప్రొఫెసర్ శ్రీ ఐ.కొండలరావు పదివేలపదాలతో సంకలనపరచి ప్రచురించారు.  తెలుగు అధికారభాషా సంఘం దీని పునర్ముద్రణకు ముందుకొచ్చింది. అయితంరాజు కొండలరావు ఎన్నో యేండ్లు కృషి చేసి ఉర్దూ – తెలుగు నిఘంటువుని తయారు చేశాడు. ఇదే మొట్టమొదటి ఉర్దూ తెలుగు నిఘంటువు. అతను 1938 ఉస్మానియా కాలేజీ వరంగల్ లో మాజీ అరబిక్ ప్రొఫెసర్ . ఈ నిఘంటువు అలీఫ్ నుండి లామ్ వరకు కర్నూలులోను మీమ్ నుండి యే వరకు వరంగల్ లోను ప్రింటు చేయబడింది. మొత్తం 857 పేజీలు. దీనిని ముద్రణ చేయుటకు 2012 ప్రపంచ తెలుగు మహా సభలలో పునర్ముద్రించడానికి మండలి బుద్ధప్రసాద్ అంగీకరించాడు.  దీనిని త్వరలో మన అధికార భాషా సంఘం పునర్ముద్రించబోతోంది.  ఐ.కొండలరావు గారి 1300 పేజీల తెలుగు-ఉర్దూ నిఘంటువు (1938) ను "గీటురాయి" ఎడిటర్ ఎస్.ఎం.మలిక్ తన లైబ్రరీలో నుండి తీసి పునర్ముద్రణ కోసం ఇచ్చారు. హుసేన్,  రసూల్  బృందం డీటీపీ పని మొదలుబెట్టింది. ఈ మధ్య ప్రభుత్వం విడుదలచేసిన 18 రకాల తెలుగు యూనీకోడు ఫాంట్లలోనే ఈ నిఘంటువు తయారవుతుంది.
## పటేల్ అనంతయ్య
తెలుగు-ఉర్దూ నిఘంటువు ముప్పైఆరు వేల పదాలతో శ్రీ పటేల్ అనంతయ్య నాయకత్వంలో ఒక కమిటీవారు తయారు చేశారు.అది ఉర్దూ అకాడమీ వారు డి.టి.పి.చేయించి నిధులలేమి కారణంతో ప్రచురించలేదు.

## మూలాలు

వర్గం:తెలుగు భాష
వర్గం:నిఘంటువులు
వర్గం:1938 పుస్తకాలు
పటేల్ అనంతయ్య

**[[పటేలు అనంతయ్య]]** ఇంగ్లీషు, ఉర్దూ, తెలుగు  త్రిభాషా నిష్ణాతుడు.

## జీవిత విశేషాలు
పటేలు అనంతయ్య 1933, డిసెంబరు 25వ తేదీన పాలమూరు జిల్లా నాగర్‌కర్నూల్ తాలూకా గోరిట గ్రామంలో పుల్లమ్మ, వెంకటలక్ష్మయ్యలకు జన్మించాడు. ఉస్మానియా విశ్వవిద్యాలయం నుండి బి.ఏ పట్టా, బిజినెస్ మేనేజ్‌మెంట్‌లో స్నాతకోత్తర డిప్లొమా చదివాడు. సహకార శాఖలో వివిధ హోదాలలో నల్లగొండ, హైదరాబాదు, అనంతపురం మొదలైన ప్రాంతాలలో పనిచేసి జాయింట్ రిజిస్ట్రార్‌గా పదవీవిరమణ చేశాడు. పదవీవిరమణ తర్వాత నల్లగొండ జిల్లాలో సమగ్ర సహకార అభివృద్ధి పథకం కింద రైతుల ఆర్థిక అవసరాలను సర్వే చేసి ప్రభుత్వానికి నివేదిక అందజేశాడు. ఉర్దూ అకాడెమీ "తెలుగు - ఉర్దూ నిఘంటువు" ప్రాజెక్టుకు డైరెక్టర్‌గా వ్యవహరించాడు. ఆకాశవాణిలో బాలగేయాలు, జాతీయ కవితానువాదాలు ప్రసారం చేశాడు.

## రచనలు
# గజల్ గీతికలు (1981)
# తేటవెలది (1989)
# అనంతకవితలు (1987)
# వేంకటేశ్వర శతకం(1988)
# ఆదిత్య శతకము (2004)
# మఖ్దుం మొహినుద్దీన్ (1988)
# తెలుగునాట జానపద వైద్య విధానాలు (1990)
# హిస్టరీ ఆఫ్ ఇండియా (అముద్రితము) (ఉర్దూనుండి అనువాదం)
# అనంతరామాయణము(అముద్రితము) (సుందరకాండ పద్యకావ్యం)

## మూలాలు

వర్గం:తెలుగు రచయితలు
వర్గం:ఉర్దూ అనువాదకులు
వర్గం:సాహితీకారులు
వర్గం:జీవిస్తున్న ప్రజలు
వర్గం:1933 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:నాగర్‌కర్నూల్ జిల్లా రచయితలు
జస్పాల్ రాణా

thumb|పెట్రోలియం స్పోర్ట్స్ ప్రమోషన్ బోర్డు వారి పురస్కారాన్ని అందుకుంటూ జస్పాల్ రాణా
1976, జూన్ 28న జన్మించిన **జస్పాల్ రాణా** (Jaspal Rana) భారతదేశానికి చెందిన ప్రముఖ షూటింగ్ క్రీడాకారుడు . ఇతడు ముఖ్యంగా 25 మీటర్ల సెంటర్ ఫైర్ పిస్టల్ విభాగంలో ప్రసిద్ధుడు. 1994 ఆసియా క్రీడలలో, 2006 కామన్వెల్త్ క్రీడలలో, 2006 ఆసియా క్రీడలలో షూటింగ్‌లో స్వర్ణపతకాలను సాధించాడు. ప్రస్తుతం డెహ్రాడూన్ లో *జస్పాల్ రాణా ఇన్‌స్టిట్యూట్ ఆఫ్ ఎడ్యుకేషన్ ఆఫ్ టెక్నాలజీలో* శిక్షకుడిగా వ్యహరిస్తున్నాడు.

## క్రీడాజీవితం
జస్పాల్ రాణా ముఖ్యంగా సెంటర్ పిస్టల్ విభాగంలో ప్రధాన విజయాలను సాధించిననూ ఎయిర్ పిస్టల్, స్టాండర్డ్ పిస్టల్, ఫ్రీ పిస్టల్, ర్యాపిడ్ ఫైర్ పిస్టల్ వుభాగాలలోనే రాణించాడు. అన్ని విభాగాలను కలిపి రాణా 600కు పైగా జాతీయ, అంతర్జాతీయ పతకాలను సాధించాడు.

1994లో జపాన్ లోని హీరోషిమాలో జరిగిన ఆసియా క్రీడలలో రాణా స్వర్ణపతకాన్ని ఎగరేసుకొచ్చాడు. 2006 కామన్వెల్త్ క్రీడలలో సమరేశ్ జంగ్ తో కలిసి 25 మీటర్ల సెంటర్ ఫైర్ పిస్టల్ (పెయిర్స్) విభాగంలో స్వర్ణపతకాన్ని సాధించగా, అదే ఏడాది దోహలో జరిగిన ఆసియా క్రీడలలో 25 మీటర్ల సెంటర్ ఫైర్ పిస్టల్ విభాగంలో 590 పాయింట్లను నమోదుచేసి బంగారు పతకాన్ని సాధించడమే కాకుండా ప్రపంచ రికార్డును కూడా సమం చేశాడు. 1995లో కోయంబత్తూరులోనూ, 1997లో బెంగుళూరు జాతీయ క్రీడలలోనూ అతడు ఇదే స్కోరును సాధించాడు. 2006 ఆసియా క్రీడలలో 25 మీటర్ల సెంటర్ ఫైర్ పిస్టల్ విభాగంలో మళ్ళీ స్వర్ణాన్ని సాధించాడు.
## అవార్డులు, గుర్తింపులు
*1994లో జస్పాల్ రాణా సాధించిన విజయాలకు గుర్తింపుగా భారత ప్రభుత్వం రెండో అత్యున్నత క్రీడా అవార్డు అయిన అర్జున అవార్డు ఇచ్చి సత్కరించింది.
## రాజకీయాలు
2006 ఆసియా క్రీడల అనంతరం జస్పాల్ రాణా రాజకీయాలలో చేరాడు. ప్రస్తుతం అతడు భారతీయ జనతా పార్టీ సభ్యుడిగా కొనసాగుతున్నాడు.
## బయటి లింకులు
*జస్పాల్ రాణా వెబ్‌సైట్
## మూలాలు

వర్గం:1976 జననాలు
వర్గం:భారతీయ క్రీడాకారులు
వర్గం:భారతీయ షూటింగ్ క్రీడాకారులు
వర్గం:ఉత్తరాఖండ్ క్రీడాకారులు
వర్గం:ఉత్తరాఖండ్ షూటింగ్ క్రీడాకారులు
వర్గం:కామన్వెల్త్ క్రీడలలో పతకం సాధించిన భారత క్రీడాకారులు
వర్గం:జీవిస్తున్న ప్రజలు
సామవాయి

**సామవాయి** పల్లవ వంశానికి చెందిన రాజవంశీయురాలు. పల్లవులు కంచి రాజధానిగా పాలించారు. తిరుమలలో వెంకటేశ్వరునికి నిత్యారాధనా సంప్రదాయంలో సామవాయి పాత్ర చిరస్మరణీయమైనది.

సా.శ.922లో సామవాయి ఇచ్చిన దానశాసనం నేటికీ లభ్యమవుతున్నది. బహుశా అంతకు పూర్వం నిత్యపూజలకు ఏర్పాట్లు లేవు. వెంకటేశ్వరుని నిత్య పూజా నిమిత్తం తిరుచానూరులో మడిమాన్యాలను, వజ్రవైఢూర్యాలను, గోసంపదను సామవాయి సమర్పించింది. "సూర్య చంద్రులున్నంతవరకూ ఈ దానం చెల్లుబాటు అవుగాక" అని ఆశించింది. "తాను ఏయే పూజలకోసం వితరణ చేసిందో ఆ లక్ష్యాన్ని నెరవేర్చడానికి సహకరించేవారు ఎవరైనా గాని, వారి పాదములు తన శిరస్సుకు అలంకారముగా భాసించుగాక" అని దాన శాసనం వ్రాయించింది. సామవాయి శాసనం గర్భగుడి ఉత్తరంవైపు గోడపై ఉంది.

ఈ పల్లవరాణి కూర్చిన సంపదతో సా.శ.966 అక్షయనామ సంవత్సరం గురువారం (ఆగస్టు 30వ తేదీన) తిరుమలేశునికి తొలి బ్రహ్మోత్సవం జరిపారు. వెయ్యేళ్ళ తరువాత ఇప్పటికీ సామవాయి నిర్దేశించిన విధానంలో "నాలుగు నాలీల ఉడికిన అన్నం" మాత్రమే గర్భగుడిలో శ్రీవారికి సమర్పిస్తారు. ఇతర నైవేద్యాలు గర్భగుడి బయటమెట్టు కులశేఖర పడి వెలుపలనే ఉంచి స్వామికి నివేదిస్తారు. ఈ రుచికరమైన నైవేద్య పదార్ధాలను "కామ్యార్ధాలు" అంటారు.

తిరుమలలో స్వయంభూమూర్తి అయిన శ్రీనివాసుని 8 అడుగుల విగ్రహాన్ని ధృవబేరం అంటారు. ఈ విగ్రహానికి నిత్య పూజలు జరుగవు. మూల విరాట్టును అర్చించే అర్హత బ్రహ్మాది దేవతలకు, మహర్షులకు మాత్రమే ఉందట. నిత్య పూజలన్నీ కౌతుక బేరం అనబడే భోగ శ్రీనివాసునికే జరుగుతాయి. ఈ భోగశ్రీనివాసుని ప్రతిమ 8 అంగుళాల వెండి విగ్రహం. ధ్రువబేరం నమూనాగా ఉంటుంది. ధ్రువబేరం ప్రక్కనే ఉన్న ఈ కౌతుకబేరంలో శ్రీనివాసుని మహిమ ఒక 32 పోగుల వెండిదారం, బంగారు గొలుసుతో ఆవాహన చేయబడ్డాయి. ఈ "సంబంధ సూత్రం" ఎప్పుడూ కలిపే ఉంటుంది. ఆరాధనలన్నీ భోగ శ్రీనివాసునికి (కౌతుక బేరం మూర్తికి), అలంకరణలన్నీ ధ్రువబేరం మూర్తికి జరుగుతాయి. 966 సంవత్సరంలో సామవాయి కాలంలో భోగ శ్రీనివాసుని ప్రతిష్ఠ జరిగిందట.
## సామవై శాసనం

## మూలాలు, వనరులు

:* **[[తిరుమల కొండ పదచిత్రాలు]]** - పున్నా కృష్ణమూర్తి - ప్రచురణ : సూర్య పబ్లికేషన్స్, హైదరాబాదు (2002) - వ్యాసంలో అధిక భాగం ఈ పుస్తకంనుండి తీసుకోబడింది.
ప్రాచీన భాష

సంస్కృతం, తమిళం, తెలుగు, కన్నడం, ఒరియా లతో కలిపి దేశంలో ఇప్పటి వరకు ఐదు భాషలకు **ప్రాచీన భాష** హోదా లభించింది. తెలుగుకి ప్రాచీన భాషా ప్రతిపత్తి కలిగించడంలో తుర్లపాటి కుటుంబరావు కీలకపాత్ర పోషించానని తన ఆత్మకథలో పేర్కొన్నాడు. 

ప్రాచీనభాషల భాషా నిపుణులకు అంతర్జాతీయ స్థాయి పురస్కారాలు రావడానికీ, యూజీసీ, కేంద్ర విశ్వవిద్యాలయాల్లో విశిష్ట విద్యా కేంద్రాలను (సెంటర్‌ ఆఫ్‌ ఎక్స్‌లెన్స్‌) ఏర్పాటు చేసుకోడానికి అవకాశం ఉంటుంది. ఒక్కొక్క భాష అభివృద్ధి కోసం ఏటా 100 కోట్ల రూపాయల నిధులు వస్తాయి.
మైసూరులోని కేంద్ర భాషా అధ్యయన సంస్థ లో తెలుగు ఉత్కృష్టత కేంద్రం  ప్రారంభించారు. దానిని ఆంధ్రప్రదేశ్ కు మార్చటానికి చర్యలు మొదలైనాయి. హైదరాబాదు విశ్వవిద్యాలయంలోని ప్రాచీన తెలుగు కేంద్రం ఈ బాధ్యతను చేపట్టటానికి ప్రణాళిక నివేదించింది.

## ప్రాచీన తెలుగు భాషా కేంద్రం, నెల్లూరు
2020 జనవరి 20 నాడు  ప్రాచీన తెలుగు భాషా కేంద్రాన్ని  నెల్లూరులో  భారత ఉపరాష్ట్రపతి వెంకయ్య నాయుడు  ప్రారంభించాడు.  దీనికి అనుబంధ కేంద్రం  తెలంగాణలో ప్రారంభించాలని,  ప్రాచీన మహాకవుల పేరుతో 10 పీఠాలు స్థాపించాలని  తెలుగు అకాడమీ మాజీ సంచాలకులు యాదగిరి కోరాడు.

## మూలాలు

వర్గం:భాషలు
వర్గం:తెలుగు
ముసేలిమాహ్

**ముసేలిమాహ్** (Musaylimah) అనబడిన వ్యక్తి ముహమ్మద్ ప్రవక్త కాలంలో ముహమ్మద్ కు సమాంతరంగా క్రైస్తవ ప్రవక్తగా ప్రకటించుకున్నాడు. అతను బనూ హనీఫా అనే అరబ్ తెగకు చెందిన వ్యక్తి. .ముహమ్మద్ గారిని కలిసి ముసేలిమాహ్ ఒక సారి రాజీకి ప్రయత్నించాడు. మనిద్దరం భూభాగాల్ని చెరిసగం పంచుకుని పరిపాలిద్దాం అని ప్రతిపాదించాడు. ముహమ్మద్ అందుకు ఒప్పుకోలేదు. ముహమ్మద్ మరణానంతరం ఖలీఫా (ఇస్లామియా ప్రభువులు) గా ప్రకటించుకున్న ముహమ్మద్ బంధువులపై తిరుగుబాటు చేసినందుకు ముసేలిమాహ్ ను వాళ్ళు హత్య చేసారు.

## ముసేలిమా గురించిన హదీసులు
* When Ibn an-Nawwahah and Ibn Uthal, Musaylimah's messengers, came to the Prophet (peace be upon him), he asked them whether they testified that he was Allah's Messenger. On their replying, "We testify that Musaylimah is Allah's Messenger," he 
said, "I believe in Allah and His Messenger. If it were my custom to kill a messenger I should kill you." Abdullah said that the sunnah that a messenger should not be killed then came into force. (తిర్మిజీ:1093)
* I heard the Apostle of Allah (peace be upon him) say when he read the letter of Musaylimah: What do you believe yourselves? They said: We believe as he believes. He said: I swear by Allah that were it not that messengers are not killed, I would cut off your heads. (అబూదావూద్ :1185)
* Harithah ibn Mudarrib said that he came to Abdullah ibn Mas'ud and said (to him) : There is no enmity between me and any of the Arabs. I passed a mosque of Banu Hanifah. They (the people) believed in Musaylimah. Abdullah (ibn Mas'ud) sent for them. They were brought, and he asked them to repent, except Ibn an-Nawwahah. He said to him: I heard the Apostle of Allah (peace be upon him) say: Were it not that you were not a messenger, I would behead you. But today you are not a messenger. He then ordered Qarazah ibn Ka'b (to kill him). He beheaded him in the market. Anyone who wants to see Ibn an-Nawwahah 
slain in the market (he may see him). (అబూదావూద్ :1186) 

వర్గం:అరబ్ ప్రజలు
వర్గం:అరబ్ క్రైస్తవులు
ఘసన్ కనాఫానీ

**ఘసన్ కనాఫానీ** (*Ghassan Kanafani* (غسان كنفاني, ఏప్రిల్ 9, 1936 అక్కా, పాలస్తీనా – జూలై 8, 1972 బీరూట్, లెబనాన్) పాలస్తీనాకు చెందిన రచయిత పాలస్తీనా విమోచనా ప్రజా కూటమి (Popular Front for the Liberation of Palestine) యొక్క నాయకుడు ఈయన బీరూట్‌లో ఒక కారు బాంబు ద్వారా హత్యకు గురయ్యాడు. ఈ హత్యకు తరువాత ఇజ్రాయెలీ ఇంటెలిజెన్స్ సంస్థ మొస్సాద్ బాధ్యత వహించింది.

## మూలాలు

వర్గం:అరబ్ ప్రజలు
వర్గం:పాలస్తీనా
వర్గం:1936 జననాలు
వర్గం:1972 మరణాలు
మోటూరు హనుమంతరావు

**మోటూరు హనుమంతరావు** ** (1917 - 2001)** ఆంధ్ర దేశములో పేరు గాంచిన కమ్యూనిస్టు నాయకుడు, రాజ్యసభ సభ్యునిగా, ఆంధ్రప్రదేశ్ శాసన సభలోనూ, శాసన మండలిలోనూ సభ్యునిగా పనిచేసారు. విశాలాంధ్ర, ప్రజాశక్తి తెలుగు దినపత్రికలకు సంపాదుకుడిగా పనిచేసారు. రచయిత

## జననం
మోటూరు హనుమంతరావు గుంటూరు జిల్లా, భట్టిప్రోలు మండలం వెల్లటూరు గ్రామములో ఒక పేద రైతు కుటుంబములో లక్ష్మీ నారాయణ దంపతులకు **1917**లో జన్మించాడు. 1938 లో వీరికి మోటూరు ఉదయం తో వివాహం జరిగింది. వీరికి ముగ్గురు కుమార్తెలు.

## రాజకీయ జీవితం
1948లో అవిభక్త కమ్యూనిస్టు పార్టీ రాష్ట్ర కార్యదర్శివర్గ సభ్యుడిగా ఎన్నికయ్యాడు. 1952లో రేపల్లె నియోజకవర్గం నుంచి ఉమ్మడి మద్రాసు రాష్ట్ర శాసనభకు పోటీచేసి, అప్పటి మంత్రి కల్లూరి చంద్రమౌళి పై విజయం సాధించాడు. 1953లో ఆంధ్ర రాష్ట్రం ఏర్పడ్డాక శాసనసభలో ఉపనాయకుడిగా వ్యవహరించాడు. 1955లో జరిగిన ఏన్నికలో పరాజయం చెందాడు. 1978 లో ఆంధ్రప్రదేశ్ శాసన మండలి సభ్యునిగా ఏన్నికై 1984 వరకు పనిచేసాడు. 1988 లో ఆంధ్రప్రదేశ్ నుండి రాజ్యసభ్యునిగా ఏన్నికై 1994 వరకు పనిచేసాడు.

### సంపాదకుడు
మోటూరు హనుమంతరావు ఎడిటర్ గా పనిచేసాడు. ఆయన విశాలాంధ్ర దిన పత్రికకు 10 ఏళ్ళు ఎడిటర్ గా, అలాగే ప్రజాశక్తి దినపత్రికకు ఎడిటర్ గానూ 15 ఎళ్ళుగా పనిచేసాడు. మోటూరు కలం రాజకీయ వర్గ చైతన్యభరితమైన భావజాలానికి పదసంపద సమకూర్చింది.

### రచనలు

* నక్సలిజం - పుట్టుక, పరిణామం, పతనం
* అమెరెకన్ సామరాజ్యవాది వైదొలుగు
*రోజెన్ బర్గ్ లు
* నా గమ్యం

## మరణం
మార్క్సిజం లెనినిజం తీర్చిదిద్దిన శాస్త్రీయ పరిజ్ఞానాన్ని ఆధారం చేసుకొని కష్టజీవుల రాజ్యాన్ని సాధించడానికి సోషలిజం తీసుకురావడానికి ఆజన్మాంతం కృషిచేశారు కామ్రేడ్ మోటూరు హనుమంతరావు. ఒక చేత్తో పార్టీని ప్రజా ఉద్యమాలను మరో చేత్తో పత్రికా వ్యాసంగాన్ని అద్భుతంగా నడిపిన నవ్యసాచి అయన. బహిరంగ సభల్లో అయన గళం రాజకీయ అవకాశవాదాన్ని దుసుమాడేది. పత్రికా రంగంలో అయన కలం ప్రజావ్యతిరేకులను చీల్చి చెండాడేది. ఆయనతో మాట్లాడ్డం ఒక ఎడ్యుకేషన్. అయన ఆప్యాయత వారికీ ఎన్నటికీ మరిచిపోలేని జ్ఞాపకం. **<nowiki/>'నా గమ్యం**' పేరుతో వారు రాసిన ఈ పుస్తకం అయన విప్లవ పోరాట అనుభవాల సారం. కామ్రేడ్ హనుమంతరావు **2001 జూన్ 18న** మరణించారు.

వెల్లటూరులో పదవ వర్ధంతి నాడు (18.6.2011) కామ్రేడ్ మోటూరి హనుమంతరావు కాంస్య విగ్రహాన్ని సీతారాం ఏచూరి ఆవిష్కరించాడు.

## మూలాలు
 
## యితర లింకులు
* http://www.prajasakti.com/headlines/article-891

వర్గం:2001 మరణాలు
వర్గం:1917 జననాలు
వర్గం:సంపాదకులు
వర్గం:రాజ్యసభ సభ్యులు
వర్గం:గుంటూరు జిల్లా కమ్యూనిస్టు నాయకులు
వర్గం:గుంటూరు జిల్లా పాత్రికేయులు
వర్గం:ఆంధ్రప్రదేశ్ శాసనమండలి సభ్యులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ శాసన సభ్యులు
వర్గం:తెలుగు రచయితలు
కొత్త రఘురామయ్య

**కొత్త రఘురామయ్య** (ఆంగ్లం: Kotha Raghuramaiah) (ఆగష్టు 6, 1912 - జూన్ 6, 1979). లోక్ సభ సభ్యుడుగా 1952 నుండి 1979 వరకు పనిచేసారు.రక్షణ, పెట్రోలియం, పౌర సరఫరాలు మరియూ లోక్‌సభ వ్యవహారాల శాఖలకు కేంద్ర మంత్రిగా సేవలందించి పేరు సంపాదించాడు. కాంగ్రెస్ పార్టీ సభ్యులు. 

## జననం
1912, ఆగష్టు 6న ఆంధ్ర దేశములోని గుంటూరు మండలానికి చెందిన సంగం జాగర్లమూడి గ్రామంలో జగన్నాధం, కోటమ్మ అను దంపతులకు జన్మించాడు. జగన్నాధం చుట్టుపక్క గ్రామాలలో పేరుగాంచిన భూస్వామి, మహాదాత.

స్వగ్రామంలో, గుంటూరులో ఆంధ్రా క్రిష్టియన్ కళాశాల. లక్నో విశ్వవిద్యాలయాలలో విద్యాభ్యాసము చేసారు. తదుపరి రఘురామయ్య ఇంగ్లాండు లోని మిడిల్ టెంపుల్ వెళ్ళి 'బార్-ఎట్-లా' చదివాడు. స్వదేశము తిరిగి వచ్చి 1937 నుండి 1941 వరకు మద్రాసు హైకోర్టులో వకీలుగా పనిచేశాడు. ఆ తరువాత బ్రిటీషు ప్రభుత్వములోని న్యాయశాఖలో ఉద్యోగమునకు కుదురుకున్నాడు. భారత ప్రభుత్వ న్యాయ శాఖలో డిప్యుటీ సెక్రటరి గా పనిచేసారు.

1937 లో లక్షీ రఘురామయ్య తో వీరి వివాహం జరిగింది. 

## రాజకీయ జీవితం
1949లో ప్రభుత్వ ఉద్యోగము వదలి జాతీయ కాంగ్రెస్ పార్టీ ద్వారా రాజకీయరంగ ప్రవేశము చేశాడు.రెండు దశాబ్దాలుపాటు ఆంధ్ర ప్రదేశ్ రాజకీయాలలో కీలక పాత్ర వహించిన వ్యక్తి 

తొలి లోక్‌సభకు కాంగ్రెస్ పార్టీ అభ్యర్దిగా  తెనాలి నుండి (1952-57) ఏన్నికైనారు.

రెండవ  లోక్ సభ (1957-62) ఏన్నికలలో గుంటూరు లోక్ సభాస్థానం నుండి ఏన్నికైనారు, ఆ తరువాత వరుసగా 3వ లోక్ సభ (1962-67), 4వ లోక్ సభ (1967-72), 5వలోక్ సభ (1972-77), 6వ లోక్‌సభ (1977-1980) లలో గుంటూరు నియోజకవర్గం నుండి నాయకత్వము వహించి పలు సేవలందించాడు.

జవహర్ లాల్ నెహ్రూ గారి మంత్రివర్గంలో 1957లో రక్షణ శాఖ సహాయ మంత్రిగా చేరి 1964 వరకు రక్షణ, కార్మిక, పౌర సరఫరాలు మంత్రిగా పనిచేసారు. లాల్ బహుదుర్ శాస్త్రి  గారి మంత్రివర్గంలో(1964-66)వరకు పౌర సరఫరాలు, సాంకేతిక శాఖలకు కేంద్ర మంత్రిగా సేవలందించి పేరు సంపాదించాడు.ఇందిరా గాంధీ గారి మంత్రివర్గంలో(1966- 77) వరకు న్యాయ, పెట్రొలియం, పార్లమెంటరి వ్యవహారాలు, నౌకా రవాణా,పర్యాటక శాఖామాత్యులుగా సుదీర్ఘ కాలం పనిచేసారు.

## మరణం
కొత్త రఘురామయ్య గారు జూన్ 6, 1979లో పరమపదించాడు.   

వీరికి ఆంధ్ర విశ్వవిద్యాలయం నుండి 1975లో గౌరవ డాక్టరేట్ 'కళాప్రపూర్ణ ' పురస్కారం, శ్రీ వెంకటేశ్వర విశ్వవిద్యాలయం 1977లో గౌరవ డాక్టరేట్ ను ఇచ్చి గౌరవించాయి. 

ఆయన పేరు మీద నరసరావుపేట, దుగ్గిరాలలో రెండు కళాశాలలు నెలకున్నాయి. 
 
## మూలాలు

## యితర లింకులు
* కొత్త రఘురామయ్య జీవిత చరిత్ర
* ఎన్నికల ఫలితాలు

వర్గం:1912 జననాలు
వర్గం:1979 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:గుంటూరు జిల్లా రాజకీయ నాయకులు
వర్గం:కళాప్రపూర్ణ గ్రహీతలు
వర్గం:భారత ప్రభుత్వ మంత్రులు
డోలా బెనర్జీ

thumb|right|డోలా బెనర్జీ
1980, జూన్ 2న కోల్‌కత సమీపంలోని బారానగర్‌లో జన్మించిన **డోలా బెనర్జీ** (Dola Banerjee) భారతదేశపు ప్రముఖ ఆర్చెరీ క్రీడాకారిణి. తొమ్మిదేళ్ళ వయస్సులోనే బారానగర్ ఆర్చెరీ క్లబ్‌లో చేరి శిక్షణ పొందడం ఆరంభించిన డోలా బెనర్జీ 1996లో శాన్‌డీగోలో జరిగిన వరల్డ్ యూత్ చాంపియన్ కప్‌లో ప్రాతినిధ్యం వహించి తొలి అంతర్జాతీయ పోటీలో ఆరంగేట్రం చేసింది. 2005లో భారత ప్రభుత్వం నుంచి డోలా అర్జున అవార్డు స్వీకరించింది.
## క్రీడాజీవితం
తొమ్మిదేళ్ళ ప్రాయంలోనే డోలా బెనర్జీ బారానగర్ ఆర్చెరీ క్లబ్‌లో శిక్షణకై చేరింది. 1996 నాటికి అంతర్జాతీయ పోటీలకు ప్రాతినిధ్యం వహించే స్థాయికి ఎదిగింది. 2004 ఒలింపిక్ క్రీడలలో కూడా భారత్‌కు ప్రాతినిధ్యం వహించి 13వ స్థానం పొందినది. 2007 ఆగష్టులో ఇంగ్లాండులోని డోవర్‌లో జరిగిన మెటక్సాన్ ప్రపంచ ఆర్చెరీ కప్‌లో పాల్గొని స్వర్ణపతకాన్ని సాధించింది. 2007 నవంబర్లో దుబాయిలో జరిగిన ఆర్చెరీ ప్రపంచ కప్‌లో ప్రపంచ చాంపియన్‌గా నిలిచింది.http://www.rediff.com/sports/2007/nov/24dola.htm బీజింగ్లో జరిగిన 2008 ఒలింపిక్ క్రీడలలో వ్యక్తిగత, టీం విభాగాలలో పాల్గొనిననూ ఫైనల్స్‌కు అర్హత పొందలేదు.
## అవార్డులు
*2005లో భారత ప్రభుత్వం నుంచి అర్జున అవార్డు పొంది ఈ అవార్డు పొందిన తొలి మహిళా ఆర్చెరీ క్రీడాకారిణిగా నిలిచింది.
## మూలాలు

వర్గం:1980 జననాలు
వర్గం:పశ్చిమబెంగాల్ మహిళా క్రీడాకారులు
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:భారతీయ విలువిద్య క్రీడాకారులు
వర్గం:భారతీయ మహిళా విలువిద్య క్రీడాకారులు
వర్గం:భారతీయ ఒలింపిక్ క్రీడాకారిణులు
ప్రణీత వర్థినేని

**ప్రణీత వర్థినేని** (జననం 1990 నవంబరు 17) అర్చెరీ క్రీడకు చెందిన క్రీడాకారిణి. బీజింగ్లో జరిగిన 2008 ఒలింపిక్ క్రీడలలో భారతదేశం తరఫున ప్రాతినిధ్యం వహించింది.

## బాల్యం
1990, నవంబర్ 17న ఉమ్మడి ఆంధ్ర ప్రదేశ్ లోని వరంగల్ జిల్లా కల్లెడ గ్రామంలో ఆమె జన్మించింది. 

## 2008 ఒలింపిక్ క్రీడలు
ఎడమ|82x82px
2008 బీజింగ్ ఒలింపిక్ క్రీడలలో ప్రణీత వర్థినేని మహిళ అర్చెరీ వ్యక్తిగత, టీం విభాగాలలో ప్రాతినిధ్యం వహించింది. వ్యక్తిగత విభాగంలో రౌండ్ 64లో ఆస్ట్రేలియాకు చెందిన జానె వాల్లెర్‌పై 106-100 స్కోరుతో విజయం సాధించి రౌండ్ 32కు వెళ్ళిననూ, అందులో ఉత్తర కొరియాకు చెందిన కోన్ ఉన్ సిల్ తో 99-106 తేడాతో ఓడి చివరకు 37వ స్థానం పొందినది.. 
టీం విభాగంలో డోలా బెనర్జీ, బాంబ్యాలాదేవిలతో కలిసి పోటీపడిన ప్రణీత వర్థినేని క్వార్టర్ ఫైనల్లో చైనాతో ఒడిపోయి చివరకు 6వ స్థానం పొందింది. 

## మూలాలు

వర్గం:1990 జననాలు
వర్గం:జీవిస్తున్న ప్రజలు
వర్గం:భారతీయ విలువిద్య క్రీడాకారులు
వర్గం:వరంగల్లు గ్రామీణ జిల్లా మహిళా క్రీడాకారులు
వర్గం:భారతీయ మహిళా విలువిద్య క్రీడాకారులు
శ్రీ రాజా లక్ష్మీ ఫౌండేషన్

**శ్రీ రాజా లక్ష్మీ ఫౌండేషన్** కళలు, విజ్ఞానం, సాహిత్యం, వైద్యం, పత్రికలు, ఇతర మేధోకృషులను గుర్తించి ఆయా రంగాలలో ఉన్నత సాధన జరిపినవారిని సన్మానించడానికి వెలకొల్పబడిన ఒక సంస్థ. 1979లో చెన్నైలో పి.వి.రమణయ్య రాజా అనే వాణిజ్యవేత్త ఈ సంస్థను స్థాపించాడు. ఈ సంస్థ **[[శ్రీ రాజా లక్ష్మీ పురస్కారం|రాజా లక్ష్మీ అవార్డు]]** అనే బహుమతిని ప్రారంభించింది. ఈ బహుమతిలో భాగంగా లక్ష రూపాయల నగదును, ప్రశంసా పత్రాన్ని, Plaqueను అందజేస్తారు. అదే బహుమతి గ్రహీత అమెరికాలోని న్యూజెర్సీకి చెందిన తెలుగు కళా సమితి (TFAS) నుండి డా. కె. వి. రావు, డా. జ్యోతిరావు బహుమతిగా 2000 అమెరికన్ డాలర్ల బహుమతి కూడా అందుకొంటారు.

రాజా లక్ష్మీ ఫౌండేషన్ "రాజా లక్ష్మీ సాహిత్య అవార్డు" (1987-1999), "గురువును గుర్తించండి" ("Recognise the Teacher") అవార్డును కూడా ప్రారంభించింది. కొన్ని ప్రత్యేక అవార్డులు కూడా ఉన్నాయి. ప్రస్తుతం "రాజా-లక్ష్మీ అవార్డు", "లక్ష్మీ-రాజా వైదిక అవార్డు" (1994 నుండి) ఇస్తున్నారు. ఈ అవార్డులను శ్రీమతి మహాలక్ష్మీ రాజా పుట్టినరోజు అయిన ఆగస్టు 15న ప్రకటిస్తారు. రమణయ్య రాజా పుట్టినరోజు అయిన నవంబరు 19న బహూకరిస్తారు. ఐ.ఐ.టి. మద్రాస్ M. Sc. Chemistryలో ఉత్తమ విద్యార్థికి రత్నారావు స్మారక బహుమతిని ఇస్తున్నారు. ప్రతి యేటా మార్చి 13న మహాలక్ష్మీరాజా స్మారక ఉపన్యాస సభను నిర్వహిస్తున్నారు.

2008 సంవత్సరానికి గాను రాజా లక్ష్మీ అవార్డు కోనేరు హంపికి, ఆచంట శరత్ కమల్‌కు క్రీడారంగంలో వాఱి ప్రతిభకు గుర్తింపుగా ప్రకటించారు. క్రీడా రంగంలో ఫౌండేషన్ నుండి ఇది మొదటి అవార్డు.

## ప్రచురణలు

## ఇవి కూడా చూడండి
* శ్రీ రాజా లక్ష్మీ పురస్కారం
* పి.వి.రమణయ్య రాజా
## రాజ్యలక్ష్మీ పౌండేషన్ లో అవార్డు గ్రహీతల చిత్రాలు

File:Sri Sri Award.jpg| శ్రీశ్రీ
File:Mandolin Srinivas Award.jpg|మాడలిన్ శ్రీనివాస్
File:Sudha Murthy Award.jpg|సుధామూర్తి
File:Koneru Humpy Award.jpg|కోనేరు హంపి
File:Mullapudi Award.jpg|ముళ్ళపూడి
File:Ramanan Lecture.JPG|రమణన్


## బయటి లింకులు
* తెలుగు లలిత కళా సమితి సమాచారం

; పత్రికలలో వార్తలు
* శరత్, కోనేరు హంపిలకు బహుమతి, హిందూ పత్రిక 2008 ఆగస్టు 15 
* చెస్ నిపుణికి, టేబుల్ టెన్నిస్ ఆటగానికి రాజాలక్ష్మీ అవార్డు - హిందూ - ఆగష్టు 14, 2008 
* రాజా లక్ష్మీ అవార్డుల ప్రదానం - హిందు - నవంబర్ 20, 2007 
* హిందూ - నవంబర్ 21, 2006 
* ఎస్.పి. బాలుకి అవార్డు - హిందూ ఆగష్టు 15, 2006 
* మల్లాది చంద్రశేఖర శాస్త్రికి బహుమతి - హిందూ - ఆగష్టు 15, 2005 
* ''Raja-Lakshmi Award for Sudha Murty'', ఇండియన్ ఎక్స్‌ప్రెస్ - ఆగష్టు 15 2004
* సుధామూర్తికి అవార్డు - హిందూ - ఆగష్టు 15, 2004
* హిందూ- నవంబర్ 25, 2002

వర్గం:సంస్థలు
డమాస్కస్ సెయింట్ జాన్

డమాస్కస్ సెయింట్ జాన్ ( 675 లేదా 676 - 4 డిసెంబర్ 749) డమాస్కస్‌కు  చెందిన క్రైస్తవ నాయకుడు. అతను సన్యాసి,  పూజారి (క్రైస్తవ బోధకుడు). తను సిరియా రాజధాని డమాస్కస్ నగరంలో పుట్టి పెరిగాడు.  పాలస్తీనాలోని జెరూసలెంలో, మార్ సబా ఆశ్రమంలో మరణించాడు.  ఇతను తొలితరం ఇస్లాం విమర్శకులలో ఒకడు.

**డమాస్కస్ జాన్**  మతాన్ని అభ్యసించాడు. అతను చట్టం, వేదాంతశాస్త్రం, తత్వశాస్త్రం,  సంగీతం కూడా అభ్యసించాడు. అతను పూజారి కావడానికి ముందు డమాస్కస్ ముస్లిం ఖలీఫ్‌కు చీఫ్ అడ్మినిస్ట్రేటర్‌గా పనిచేశాడని కొన్ని వర్గాలు చెబుతున్నాయి. అతను క్రైస్తవ మతం గురించి రచనలు రాశాడు. అతను ప్రపంచవ్యాప్తంగా గ్రీకు ఆర్థోడాక్స్ చర్చిలు ఇప్పటికీ ఉపయోగిస్తున్న శ్లోకాలను కంపోజ్ చేశాడు. అతను తూర్పు ఆర్థోడాక్స్ చర్చి యొక్క "ఫాదర్స్ చివరివాడు" గా పరిగణించబడ్డాడు. "ఐకాన్స్" అని పిలువబడే గ్రీకు ఆర్థోడాక్స్ సాధువుల చిత్రాలను ఉపయోగించమని ప్రజలతో వాదించడానికి అతను బాగా గుర్తింపు పొందాడు. అతన్ని కాథలిక్ చర్చిలు, ప్రత్యేకంగా రోమన్ కాథలిక్ చర్చి కూడా సత్కరించాయి.

## మూలాలు

## బాహ్య లంకెలు

*131 Christians Everyone Should Know- John of Damascus
*''Catholic Encyclopedia'': St. John Damascene
*Britannica Concise Encyclopedia
*Catholic Online Saints
*Details of his work
; also available through the Internet Archive.
* 
* 
* 
*"St. John of Damascus' Critique of Islam" at the Orthodox Christian Information Center
*Greek ''Opera Omnia'' by Migne, ''Patrologia Graeca'' with Analytical Indexes
*St John of Damascus Orthodox Icon and Synaxarion (December 4)
*''Five Doctrinal Works'' is a 17th-century manuscript including three works by John of Damascus

వర్గం:అరబ్ క్రైస్తవులు
వర్గం:సిరియా క్రైస్తవులు
వర్గం:ఇస్లాం విమర్శకులు
గువ్వల చెన్నడు

సా.శ. 17-18 శతాబ్దాలకు చెందిన శతక కవి **గువ్వల చెన్నడు**. వైఎస్ఆర్ జిల్లా రాయచోటి ప్రాంతానికి చెందిన గువ్వల చెన్నడు " గువ్వల చెన్నా" అనే మకుటంతో గువ్వలచెన్న శతకాన్ని రచించాడు. వేమన, బద్దెన వంటి శతక కవుల వలె లోక నీతిని, రీతిని పరిశీలించి సామాజిక శ్రేయస్సును కాంక్షిస్తూ శతకాన్ని రచించాడు. వేమన వలె అపారమైన లోకానుభవాన్ని కలిగిన చెన్నడు సాంఘిక దురాచారాలను, దుర్జన వృత్తిని నిశితంగా విమర్శించాడు. "ఇల వృత్తులెన్ని ఉన్నను కుల వృత్తికి సాటిరావు గువ్వల చెన్నా" అంటాడు. తెలుగు పద్యం గొప్పదనాన్ని ఇలా వివరిస్తాడు.


గుడి కూలును నుయి పూడును
వడి నీళ్ళకు చెరువు తెగును, వనమును ఖిలమౌ
చెడనిది పద్యం బొకటియె
కుడి యెడమల కీర్తి గన్న గువ్వల చెన్నా!


## కాలము
గువ్వల చెన్న శతక కర్తృత్వం గురించి, కవికాలాదుల గురించి చరిత్రలో నిర్థిష్టమైన అభిప్రాయం లేదు. శతక కవుల చరిత్రము రాసిన వంగూరి సుబ్బారావు అభిప్రాయం ప్రకారం ఈ శతకం 1600 ప్రాంతమువాడైన పట్టాభిరామ కవి కృతమని నిర్ణయించాడు. దీనికి స్పష్టమైన ఆధారాలు లేవు. శతక నామావళి ననుసరించి గువ్వల చెన్నడు ఈ శతకాన్ని రాసినట్లు ఊహించవచ్చును. శతకమునందు ఉదహరించబడిన పాశ్చాత్య సంస్కృతి తెలుగువారిపై దాని ప్రభావం పరిశీలించిన పిదప ఈ శతకం బహుశా 18వ శతాబ్దినాటిదని భావించవచ్చు.

## మూలాలు

వర్గం:తెలుగు కవులు
వర్గం:కడప జిల్లా కవులు
వర్గం:శతక కవులు
బాత్ పార్టీ

అరబ్ సోషలిస్ట్ బాత్ పార్టీ ఒక లౌకికవాద అరబ్ జాతీయవాద పార్టీ. ఆ పార్టీ చాలా అరబ్ దేశాలలో పనిచేసినా, సిరియా, ఇరాక్ రాజకీయాలలో మాత్రమే బలపడింది.ఇది పూర్తిగా అరబ్ దేశాలకు చెందిన సోషలిస్ట్ పార్టీ, లేదా అరబ్ సోషలిస్ట్ పునరుజ్జీవన పార్టీ, అరబిక్ ఇజ్బ్ అల్ - బాత్ అల్ - అరబే అల్ - ఇష్తిరోకా, పాన్ - అరబిస్ట్ రాజకీయ పార్టీ, ఇవన్నీ ఒకే కోవకు చెందిన పార్ఠీలు.ఇవి అన్నీ అరబ్ సోషలిస్ట్ దేశం ఏర్పాటును సమర్థించాయి.ఇది అనేక మధ్యప్రాచ్య దేశాలలో శాఖలను కలిగి ఉంది. సిరియాలో 1963 నుండి, ఇరాక్‌లో 1968 నుండి 2003 వరకు అధికార పార్టీగా ఉంది.ఇరాక్ లో ఆ పార్టీ సద్దాం హుస్సేన్ నాయకత్వంలో పనిచేసింది.ఇప్పుడు ఆ పార్టీ సిరియా రాజకీయాలలో కీలక పాత్ర పోషిస్తోంది.

## ప్రారంభ చరిత్ర
ఈ పార్టీని 1947  ఏప్రిల్ 7న , అరబ్ బాత్ పార్టీగా మిచెల్ అఫ్లాక్ (ఒక క్రైస్తవుడు), సలాహ్ అల్-దిన్ అల్-బితార్ (సున్నీ ముస్లిం), జాకీ అల్ - అర్సుజి (ఒక అలవైట్) అనుచరులుచేత స్థాపించబడింది. ఇప్పుడు రష్యన్ సాంస్కృతిక కేంద్రంగా ఉన్న రషీద్ కాఫీ షాప్‌లో వ్యవస్థాపక కాంగ్రెసు అయిన ఒకటవ జాతీయ కాంగ్రెస్ సమావేశం జరిగింది.అర్సుజీ అనుచరులు కాంగ్రెస్‌కు హాజరైనప్పటికీ, అతను స్వయంగా హాజరుకాలేదు. తన నుండి "బాత్" పేరును దొంగిలించినందుకు అఫ్లాక్, బితార్లను అతను ఎప్పుడూ క్షమించలేదు.1940 లలో పార్టీ చిన్నగా ఉండగా, పార్టీ 1949 మార్చిలో జరిగిన తిరుగుబాటులో అధ్యక్షుడు శుక్రీ అల్-క్వాట్లినీ కూల్చివేసింది.అల్-జైమ్ పడగొట్టడం ప్రజాస్వామ్యం పునస్థాపనకు దారితీసినప్పటికీ, 1949 ఎన్నికలలో పీపుల్స్ పార్టీ (పిపి) మెజారిటీ సాధించింది.పిపి ఒక ఇరాకీ-సిరియన్ రాచరిక సమాఖ్య యూనియన్‌ను స్థాపించాలని కోరింది. దీనికి అఫ్లాక్ వింతగా మద్దతు ఇచ్చాడు.అయితే, అరబ్ సోషలిస్ట్ పార్టీ నాయకుడు అక్రమ్ అల్-హవ్రానీ, ఆదిబ్ శిషక్లి నేతృత్వంలోని తిరుగుబాటుకు మద్దతు ఇవ్వడంలో బాత్ పార్టీ నాయకత్వాన్ని ఒప్పించారు.భాత్ అరబ్ సోషలిష్టు పార్టీ  రాజ్యాంగం అరబ్ నేషన్, అరబ్ మాతృభూమి, అరబ్ పౌరుడు, వారి భూమిపై అరబ్ ప్రజల అధికారం, ప్రజల స్వేచ్ఛ, పౌరసత్వం, మానవతా దృక్పథంతో పాటు, నాగరికత, నిర్మాణంలో దాని పాత్ర గురించి పార్టీ నిబంధనలను స్పష్టంగా గుర్తించింది. భాత్ అరబ్ సోషలిష్టు పార్టీ  రాజ్యాంగం పార్టీ పద్దతిని జాతీయ (పాన్-అరబ్), సోషలిస్ట్, ప్రజాదరణ పొందిన గుర్తించింది. ఇది ఏకీకృత అరబ్ రాష్ట్రంలో పార్టీ అంతర్గత, బాహ్య, ఆర్థిక, సామాజిక, సాంస్కృతిక, విద్యా విధానాలను రూపొందించింది.

## మూలాలు

## వెలుపలి లంకెలు
వర్గం:అరబ్ ప్రజలు
వర్గం:అరబ్బు దేశాలు
వర్గం:రాజకీయ పార్టీలు
బూదరాజు

**బూదరాజు** అనునది, బ్రాహ్మణ నియోగుల ఇంటి పేరు, వీరి గోత్రం హరితస, సాధారణంగా ఈ ఇంటి పేరు వారు చీరాల దగ్గార స్వర్ణ అను గ్రామంలో తారస పడతారు. వీరిలో బూదరాజు రాధాకృష్ణా మాష్టారు రచయితగా గొప్ప కీర్తి ప్రఖ్యాతలు గడించారు.

## ప్రముఖులు
* బూదరాజు రాధాకృష్ణ, ప్రముఖ భాషా శాస్త్రవేత్త, సీనియర్‌ పాత్రికేయుడు.

వర్గం:ఇంటిపేర్లు
పాగనిజం

లాటిన్ భాషలో paganus అంటే పల్లెటూరివాడు అని అర్థం. పశ్చిమ దేశాలలో యూదా, క్రైస్తవ, ఇస్లాం మతాలు కాకుండా ఇతర విగ్రహారాధక మతాలని నమ్మేవారిని పాగన్లని అంటారు. పశ్చిమ దేశాలలోని గ్రామీణ ప్రాంతాలలో ఇప్పుడు కూడా కొన్ని గణాల ప్రజలు విగ్రహారాధక మతాలని నమ్ముతారు. వీరిని ఇంగ్లిష్ భాషలో పాగన్ లేదా హీదెన్ (Heathen) అని అంటారు.

## ఐరోపా లో పాగనిజం
యూరోపియన్ దేశాలని క్రైస్తవీకరంచిన తరువాత ఐరోపా లో పాగన్ మతాలు దాదాపుగా కను మరుగయ్యాయి. స్కాండినేవియాలో క్రైస్తవీకరణ క్రీస్తు శకం 800 సంవత్సరాల తరువాత మొదలైనప్పటికీ 1721 తరువాతి కాలంలో కూడా అక్కడ కొంత మంది పాగన్లు ఉండేవారు. ప్రాచీన గ్రీక్, రోమన్ మతాలు పూర్తిగా కనుమరుగయ్యాయి. ఇప్పుడు ఐరోపా లో నయా పాగనిజం (neo-paganism) పేరుతో కొంత మంది పాగన్ విశ్వాసాలని పునరుధ్దరిస్తున్నారు.

## మధ్య అమెరికాలో పాగనిజం
సెంట్రల్ అమెరికాలో పాగనిజం ఇంకా సజీవంగా ఉంది. గ్వాటెమాలా దేశ ప్రభుత్వం స్థానిక మాయా మతానికి, మాయా భాషకి ప్రోత్సాహం అందిస్తోంది.

## స్కాండినేవియా పాగనిజం
*స్కాండినేవియా పాగనిజం* (Norse paganism) ఒకప్పుడు స్కాండినేవియా ప్రజలు నమ్మిన మతం. క్రీస్తు శకం 800 సంవత్సరాల కాలానికి ముందు స్కాండినేవియా దేశాలలో క్రైస్తవ మతం వ్యాప్తి చెందలేదు. ఆ కాలంలో స్కాండినేవియా ప్రజలు గణ మతాలు (folk religions) \విగ్రహారాధక మతాలు (pagan religions) ని నమ్మేవారు. స్కాండినేవియాని క్రైస్తవీకరించిన తరువాత (18వ శతాబ్దం చివరి నాటికి) స్కాండినేవియాలోని సంప్రదాయక విగ్రహారాధక గణ మతాలు పూర్తిగా కనుమరుగు అయ్యాయి. నార్స్ పాగన్లలో జంతు బలులతో పాటు నర బలులు కూడా ఇచ్చే సంప్రదాయం ఉండేది.

## నయా పాగనిజం
నయా పాగనిజం (Neo-paganism) అనేది ప్రస్తుతం పశ్చిమ దేశాలలో కొనసాగుతున్న పాగన్ మతాల పునరుధ్దరణ ఉద్యమం. వీరు పాగన్ (విగ్రహారాధక మతాల) ఆచారాలలో యూదా క్రైస్తవ ఆచారాలని చేర్చి కొత్త తరహా పాగన్ మతాలని సృష్ఠిస్తున్నారు.

**ఉత్తర అమెరికాలో నయా పాగనిజం** - 2001లో జరిపిన సర్వే ప్రకారం ఉత్తర అమెరికాలో 307,000 మంది నయా పాగన్లు ఉన్నారు.

## బయటి లింకులు
*పాగనిజం పై వ్యాసాలు
*పాగన్ గా మారటం ఎలా?
*What is Asatru?  
*Asatru (Germanic Paganism)
*అమెరికాలో పెరుగుతున్న పాగనిజం, నయా పాగనిజం

వర్గం:విగ్రహారాధన
వర్గం:నమ్మకాలు
వర్గం:పాగనిజం
లియో టాల్‌స్టాయ్

**లియో టాల్‌స్టాయ్** లేదా లియో తోల్‌స్తోయ్ (సెప్టెంబర్ 9 1828 – నవంబర్ 20 1910) సోవియట్ యూనియన్ (రష్యా) కు చెందిన ప్రపంచ ప్రసిద్ధి గాంచిన రచయిత, నవలాకారుడు. 1902 నుంచి 1906 వరకు ప్రతి సంవత్సరం సాహిత్యంలో నోబెల్ బహుమతి కోసం ప్రతిపాదించబడ్డాడు. 1901,1902,1909 సంవత్సరాల్లో నోబెల్ శాంతి బహుమతి కోసం అతని పేరు ప్రతిపాదించబడింది. కానీ ఒక్కసారి కూడా ఆయనకు బహుమతి రాలేదు. ఇది నోబెల్ బహుమతికి సంబంధించి ఒక వివాదంగా మిగిలిపోయింది.

1828లో రష్యాలోని ఒక కులీన కుటుంబంలో జన్మించిన టాల్‌స్టాయ్ " సమరం - శాంతి" (వార్ అండ్ పీస్) (1869), అన్నా కరెనీనా (1878) నవలలు రచించి పేరు సాధించాడు.

## రచనలు

* *[[ది కింగ్‌డమ్ ఆఫ్ గాడ్ ఈజ్ వితిన్ యు]]*

## మూలాలు

వర్గం:రష్యన్ రచయితలు
వర్గం:1828 జననాలు
వర్గం:1910 మరణాలు
వర్గం:సోవియట్ యూనియన్
పైథాగరస్

**పైథాగరస్** ప్రపంచ ప్రసిద్ధి గాంచిన ఒక గ్రీకు గణితశాస్త్రజ్ఞుడు. ఈయన పేరు విననివారు ఉండరు. పైధోగొరస్ సిద్ధాంతం తెలియని వారు ఉండవు. గణిత శాస్త్రములో ముఖ్యంగా - సమీర్ విభాగాములో ఈయన గురించి తప్పక చదవుతారు.
## బాల్యం-విద్యాభ్యాసం
గణిత వేత్త, తత్వవేత్త అయిన పైథోగొరస్ క్రీస్తు పూర్వం 580-500 మధ్య కాలానికి చెందిన వాడు. గ్రీసు లోని సామౌస్ అనే చోట జన్మించాడు. ఈ సామౌస్ ద్వీపం అప్పట్లో పద్ద వర్తక కేంద్రంగా, విద్యా కేంద్రంగా ఉండేది. పైధోగరస్ ధనవంతుల బిడ్డ కాబట్టి బాగానె చదువుకున్నాడు. చిన్నప్పటినుండి ఈయన అసమాన ప్రజ్ఞాపాటవాలు ప్రదర్శించాడు. ఈయన ప్రశ్నలకు అధ్యాపకులే సమాధానాలు చెప్పలేక తలమునకలయ్యేవారు. ఈయనకు చదువు నిమిత్తం థేల్స్ ఆఫ్ మిలెటస్ సు పంపడం జరిగింది. అప్పుడే పైధోగొరస్ విశ్వవిఖ్యాతమైన తన సిద్ధాంతాన్ని రూపొందించాడు. ఒకరకంగా చెప్పాలంటె జ్యామితీయ గణితానికి బీజాలు వేసినవారిలో ఈయన కూడా ఒకరు.
## సిద్ధాంతాలు
ఒక త్రిభుజం లోని కోణాల మొత్తం అంటే 180 డిగ్రీలు లేదా రెండు లంబకోణాలని ఆయన చెప్పారు. బ్లెయిస్ పాస్కల్ కూడా అదే విషయాన్ని ఋజువు చేసారు. అదే విధంగా ఒక లంబ కోణ త్రిభుజంలో కర్ణం మీదివర్గం మిగిలిని భుజాల మీది వర్గాల మొత్తానికి సమానం అనేది పైథోగొరస్ సిద్ధాంతం. ఒక త్రిభుజంలో భుజాల కొలతలు 3,4 అయి కర్ణం 5 అయితే 32+42=52అవుతుంది.
## పరిశీలనలు
ఆ కాలంలో పుస్తకాలు లేవు చర్చల ద్వారానే విషయాల పట్ల అవగాహన యేర్పరచుకొనేవారు. ఈయన పెర్షియా, బాబిలోనియా, అరేబియా, భారతదేశంలో కొంతభాగం వరకు వెళ్లాడు. ఎన్నో విషయాలు తెలుసుకున్నాడు. ఈజిప్ట్లో ఎక్కువ కాలం ఉండి సంగీతం నేర్చుకున్నాడు. సంగీతానికి, అంకగణితము నకు మధ్య గల సంబంధముల గూర్చి పరిశీలనలు చేశాడు.
## గురువుగా
దక్షిణ ఇటలీ లోని క్రోటోనేలో క్రీ.పూ 529 లో ఒక పాఠశాల ప్రారంభించాడు. 300 మంది శిష్య గణం ఉన్న ఈ పాఠసాలలో అంకగణితం, జ్యామితి, సంగీతం, ఖగోళ శాస్త్రాల గూర్చి బోధించేవారు. గ్రీకు తత్వ శాస్త్రం కూడా చెప్ఫేవారు. పైధోగరస్ అతి సామాన్యంగా జీవించారు. సంఖ్యా శాస్త్రం పట్ల ఈయనకు చక్కటి అవగాహన ఉండేది. పిరమిడ్లను క్యూబ్ లను చిత్రించేవాడు.రాత్రింబవళ్ళు భూమి సూర్యుని చుట్టూ లేదా సూర్యుని లాంటి ఖగోళ నిర్మాణాల చుట్టూ తిరుగుతూ ఉండటం వల్ల ఏర్పడుతున్నాయని ఈయన ఊహించాడు. ఏ సాధనాలు లేనప్పుడు ఇన్ని విషయాలు చెప్పే పైధాగరస్ అభినందనీయుడు.
## ముగింపు
అనవసర రాజకీయాలు ముదిరి పైధాగరస్ ను ప్రక్కకు నెట్టడం జరిగింది. ఆయన అజ్ఞాత వాసంలోకి వెళ్ళక తప్పలేదు. ఆ దిగులు తోనే ఎనభై యేళ్ళ వరకు బ్రతికి ఆ తరువాత ఇటలీ లోని మెటో పోంటంలో క్రీ.పూ 500 లో కన్నుమూసాడు. ఈయన మరణించిన 200 సంవత్సరాల తర్వాత గ్రీకులు ఈయన గొప్ప తనాన్ని గ్రహించి రోంలో ఒక విగ్రహాన్ని యెర్పాటు చేశారు. "అతి తెలివైన సాహసి"గా కితాబిచ్చారు.

వర్గం:ప్రపంచ ప్రసిద్ధులు
వర్గం:గణిత శాస్త్రవేత్తలు
వర్గం:ప్రపంచ ప్రఖ్యాత శాస్త్రవేత్తలు
వర్గం:గ్రీకు శాస్త్రవేత్తలు
క్రిస్టోఫర్ కొలంబస్

**క్రిస్టోఫర్ కొలంబస్** (ఆగష్టు 26 (లేదా ఆగష్టు అక్టోబరు మధ్య), 1451 - మే 20, 1506) ఇటలీకి చెందిన ఒక నావికుడు, ప్రపంచ యాత్రికుడు. స్పెయిన్ రాజు సహకారంతో అట్లాంటిక్ సముద్రం పై ఆయన సాగించిన యాత్ర, పశ్చిమార్థగోళంలో ఉన్న అమెరికా ఖండాన్ని యూరోపియన్లకు పరిచయం చేసింది.

## బాల్యం
కొలంబస్ 1451లో ఆగస్టు, అక్టోబరు మధ్య నవీన ఇటలీలో భాగమైన జెనోవాలో జన్మించి ఉండవచ్చునని చాలామంది భావన. ఈయన కచ్చితమైన జన్మదినంపై వాదోపవాదాలున్నాయి. ఈయన తండ్రి పేరు డొమెనికో కొలంబో. ఒక మధ్య తరగతి ఉన్ని వస్త్రాల నేతగాడు.

## సముద్ర యానం
1492 లో క్రిస్టఫర్ కొలంబస్ భారత్ కు సముద్రమార్గం కనుగొనబోయి అమెరికా దీవుల్ని కనుగొన్నాడు. ఉత్సాహంగా తాను భారత్ చేరానని ప్రకటించుకున్నాడు. తర్వాత తెలిసింది అది మరో క్రొత్త ఖండమనీ. దాంతో స్థానిక గిరిజనులకి రెడ్ ఇండియన్లనీ, దీవులకి పశ్చిమ ఇండియా దీవులనీ పేరు పెట్టారు. తాము దోచుకోవడానికి మరో విశాల భూఖండం దొరికింది కదాని యూరోపియన్లు తెగ సంబరపడ్డారు. అనంతర అమెరికా స్వాతంత్ర్య సమరం గురించి, వాషింగ్టన్ నాయకత్వం గురించీ అందరికీ తెలిసిందే.

## చరిత్రకు పూర్వం
చరిత్ర పూర్వ హిమ యుగానికి ముందు ఇప్పటి అలాస్కా ప్రాంతాన్ని ఆసియా ఖండంలోని సైబీరియాతో కలుపుతూ సుమారు 1,000 మైళ్లు (1,600 కి.మీ.) పొడవైన భూమార్గం ఉండేది. దీన్ని బేరింగ్ వంతెనగా పిలుస్తారు. ఈ మార్గం గుండా సుమారు 25,000 సంవత్సరాల క్రితం ఆసియా వాసులు చిన్న చిన్న సముదాయాలుగా అమెరికా ఖండానికి వలస వచ్చి వివిధ ప్రాంతాల్లో స్థిర పడి సమాజాలుగా రూపొందారు. వీరు క్రమంగా వ్యవసాయం, కట్టడాల నిర్మాణం వంటి రంగాల్లో ప్రావీణ్యం సంపాదించారు.

హిమ యుగాంతాన (దాదాపు 11,000 సంవత్సరాల క్రితం) బేరింగ్ భూమార్గ వంతెన సముద్రంలో మునిగిపోవటంతో వీరికి ఆసియా ఖండంతో సంబంధాలు తెగిపోయాయి. తిరిగి ఐరోపాకు చెందిన స్పానిష్ నావికుడు క్రిస్టఫర్ కొలంబస్ 1493, నవంబరు 19 న పసిఫిక్ మహా సముద్రంలోని ప్యూర్టోరికో దీవిలో అడుగు పెట్టే వరకూ వీరినీ, వారితో పాటు రెండు అమెరికా ఖండాల ఉనికినీ మిగతా ప్రపంచం మర్చిపోయింది.

అమెరికా ఖండాన్ని కనుగొన్న యూరోపియన్ నావికుడు క్రిస్టఫర్ కొలంబస్ పేరు మీదుగా గతంలో కొలంబియా అనే పేరు కూడా కొంత కాలం వాడుకలో ఉంది. ప్రస్తుతం ఈ పేరుతో దక్షిణ అమెరికా ఖండంలోని ఒక దేశాన్ని పిలుస్తున్నారు. క్రిస్టఫర్ కొలంబస్ 1492 అక్టోబరు 12 న క్యూబాను మొదటిసారిగా తన నౌకాయాత్రలో సందర్శించాడు

## కొలంబస్ జీవితంలో ముఖ్య ఘటనలు

File:Christopher Columbus on Santa Maria in 1492..jpg|1492న శాంటా మారియోలో కొలంబస్
File:Christopher_Columbus_by_Carl_von_Piloty.png|ప్రయాణంలో కొలంబస్
File:WC Delacroix,Eugene The Return of Christopher Columbus.jpg|తిరిగివచ్చిన తరువాత రాజు, రాణి లతో కొలంబస్ 
File:The death of Columbus.jpg|కొలంబస్ మృతి


## గ్రంథములు:

Born—c.1451, Maybe Genoa, Liguria
Died 20 May 1506 (aged c. 55)
Valladolid, Castile
Nationality Disputed
Other names - Genoese: Christoffa Corombo ; Italian: Cristoforo Colombo

Occupation - Maritime explorer for the Crown of Castile
Title - Admiral of the Ocean Sea; Viceroy and Governor of the Indies
Religious beliefs - Roman Catholic
Spouse (s) - Filipa Moniz (c. 1476-1485)
Children - Diego, Fernando
Relatives - Giovanni Pellegrino, Giacomo and Bartolomeo Columbus (brothers)

## మూలాలు

వర్గం:ప్రపంచ ప్రసిద్ధులు
వర్గం:యాత్రికులు
వర్గం:1451 జననాలు
వర్గం:1506 మరణాలు
వర్గం:ఇటలీ వ్యక్తులు
వర్గం:ఇటలీ యాత్రికులు
మధురవాణి

thumb|సుందరకాండములోని కొన్ని ఘట్టాలు - 1800 కాలం నాటి చిత్రం - ఇందులో సాగర లంఘనం, సీతా దర్శనం, లంకా దహనం చిత్రీకరింపబడినాయి
**మధురవాణి** తంజావూరును పరిపాలించిన రఘునాథ నాయకుని ఆస్థానములో విదుషీమణులలో ఒకరు. "శుకవాణి" అని ఈమె మొదటి పేరు . సంస్కృతములో సుందరకాండ వరకు రామాయణాన్ని రచించింది. ఇది సంపూర్ణముగా లభించలేదు. 1500 శ్లోకములుగల 14 సర్గల గ్రంథము మాత్రమే లభించుచున్నది. రామాయణ సారా కావ్య తిలకము 9 సర్గాంత గద్యలలో" మధురైక ధురంధరాంద్ర కవితా నిర్మాణ సమ్మాన్యయా" అని ఈమె చెప్పుకున్నది.ఈమె అరఘడియలో వంద శ్లోకాలు చెప్పగలదు అని,ఆరు భాషలలో కవిత్వం చెప్పగలదు అని,చిత్ర కవిత్వం ఆమెకు తెలుసునని ఆమెకు ఉన్న బిరుదులను బట్టి తెలుస్తుంది.రఘునాథ నాయకునిచే   కణకాభిషేకం పోందిన మహిళ ,అంతేగాక సరస్వతీ మహల్ ని పండితవాగ్వాదంలో గెలిచి మధురనుండి తంజావూరుకు తెచ్చింది 
ప్రధాన రచనలు: రామాయణ కావ్యతిలకము(సంస్కృత)
కుమారసంభవం (సంస్కృత)
నైషదం(సంస్కృత చంపూకావ్యం)

## బయటి లంకెలు
* మధుర తంజావూరు నాయక రాజుల నాటి ఆంధ్ర వాఙ్మయ చరిత్ర - మధుర తంజావూరు నాయకరాజుల కాలంలో విలసిల్లిన సాహిత్యాన్ని గురించిన పరిశోధన.

వర్గం:సంస్కృత కవయిత్రులు
వర్గం:తంజావూరు జిల్లా వ్యక్తులు
మోహనాంగి

మోహనాంగి శ్రీకృష్ణదేవరాయలు కుమార్తె. ఆమె  "మరీచి పరిణయము" అను మహాకావ్యమును రచించెను.  ఈమె తన గ్రంధమందు రాయల కాలమునాటి చారిత్రక సత్యములెన్నింటినో విశదపరచి నేటి చరిత్ర పరిశోధకులకు సహాయకారియైనది. ఈమె రాసిన కావ్యం  ఉపలబ్దము. కానీ ఈ మధ్యనే ఈ కావ్య పీఠిక మాత్రము లభించి ప్రచురింపబడినది . "ఈ పీఠికను గాంచినచో నింతవరకు శ్రీకృష్ణ దేవరాయలను గూర్చి అనుస్యూతముగా మనము వినుచున్న ఎన్నో చారిత్రక విషయములను గూర్చి మనము అభిప్రాయములను మార్చుకొనవలసి వచ్చుచున్నదని పండితులు అభిప్రాయపడుతున్నారు. "- అని ఊటుకూరి లక్షీకాంతమ్మ తెలుగు కవయిత్రులు, తెలుగు వాణి, పుట 194, ప్రపంచ తెలుగు మహాసభల ప్రత్యేక సంచిక 1975లో అభిప్రాయపడి ఉన్నారు.

మరీచి మరిణయం గ్రంథములో అమె "స్త్రీలనన్నంతనె చుల్కనజేయుట కుమారీ మౌఢ్యమేసుమ్ము నారీలోకంబున శేముషీయుతలు లేరే, పూర్వమింతేటికిన్" అంటూ మహిళా రచనలపై తనకుగల అభిమానమును వ్యక్తపరచుటేగాక ఆ గ్రంధమునకు తాను పతిగా కృతి పతిత్లమునంగీకరింతునని కూడా ఎన్నియో చమత్కారాలతో చెప్పెను. ఈమె రచయిత్రియేగాక చిత్రలేఖన, కావ్య రచన కళలో కూడా ప్రవీణురాలని చరిత్ర చెప్పుచున్నది.

## మూలాలు

వర్గం:తెలుగు కవయిత్రులు
సల్మాన్ రష్దీ

**సల్మాన్ రష్దీ** (Salman Rushdie) భారతీయ సంతతికి చెందిన బ్రిటీషు నవలా రచయిత, వ్యాసకర్త. 1981లో తన రెండవ నవల *మిడ్‌నైట్ చిల్డ్రన్* (Midnight Children) (1981) బుకర్ ప్రైజు గెలవడంతో తొలిసారిగా వార్తల్లోకెక్కాడు. ఈయన ప్రారంభంలో వ్రాసిన కాల్పనిక సాహిత్యమంతా భారత ఉపఖండము నేపథ్యముగా రచించబడినది. ఈయన శైలిని చారిత్రక కాల్పనికతతో మిళితమైన మాజిక్ రియలిజంగా వర్గీకరిస్తూ ఉంటారు. ఈయన నాలుగవ నవల "శటానిక్ వర్సెస్" (సైతాను వచనాలు) సంచలనాత్మక, వివాదాస్పద నవల. ఇది  అనేక దేశాలలో నిషేధించబడింది. ప్రపంచవ్యాప్తంగా అనేక దేశాలలో ముస్లింలు దీనికి వ్యతిరేకంగా ప్రదర్శనలు జరిపారు. అందుకు అతను చావు బెదిరింపులు కూడా ఎదుర్కొన్నాడు. ముంబైలో జన్మించిన ఇతడు, ప్రస్తుతం ఇంగ్లాండు పౌరసత్వం తీసుకున్నాడు. ఖురాన్ లో చేర్చడానికి నిరాకరించిన కొన్ని వచనాలలో ముగ్గురు ఆడ దేవతలని పూజించడానికి అనుమతిస్తున్నట్టు వ్రాసి ఉంది. ఈ దేవతల పేర్లు అల్లాత్, ఉజ్జా, మనాత్. ముస్లింలు నిరాకరించిన ప్రవచనాలని బయట పెట్టినందుకు అతన్ని హత్య చెయ్యాలని ఫత్వా జారీ చెయ్యడం జరిగింది. ముస్లింలు ఏకేశ్వరోపాసకులు. వారు అల్లాహ్ తప్ప వేరే దేవుడు లేడని నమ్ముతారు. అష్ హదు అన్ లా ఇలహ ఇల్ అల్లాహ్ అంటే అల్లాహ్ తప్ప వేరే దేవుడు లేడని నేను ప్రవచిస్తున్నాను అని అర్థం. బైబిల్ లో తొక్కి పెట్టబడిన గ్రంథములు (Apocryphal books) ఉన్నట్టే ఖురాన్ లో కూడా నిరాకరించిన ప్రవచనాలున్నాయని పూర్వపు ముస్లిం చరిత్ర కారులు వ్రాసిన నిజాల్ని నేటి ముస్లిం పండితులు నమ్మడం లేదు. అందుకే సల్మాన్ రష్దీ వ్రాసిన "ధి శటానిక్ వర్సెస్" నవల చాలా ఇస్లామిక్ దేశాలలో నిషేదించబడినది.
## వ్యక్తిగతం
74 ఏళ్లవయసు.నాలుగు పెళ్లిళ్లు చేసుకొని భార్యలకు విడాకులు ఇచ్చిన రష్దీ తాజాగా పియా గ్లెన్ అనే కొత్త ప్రియురాలితో ప్రేమాయణం కొనసాగిస్తున్నాడు.

## న్యూయార్క్‌ లో దాడి
న్యూయార్క్‌లోని చౌతాక్వా ప్రాంతంలోని ఓ ఇన్‌స్టిట్యూట్‌లో సమావేశానికి సల్మాన్‌ రష్దీ 2022 ఆగస్టు 12న హాజరయ్యాడు. ఆయన ప్రసంగానికి సిద్ధమవుతున్న సమయంలో స్టేజిపైకి దూసుకొచ్చిన ఓ యువకుడు దాడికి పాల్పడ్డాడు. తీవ్ర గాయాలపాలైన ఆయనను ఆసుపత్రికి తరలించారు.

## మూలాలు

వర్గం:బుకర్ బహుమతి గ్రహీతలు
వర్గం:ఇస్లాం విమర్శకులు
వర్గం:1947 జననాలు
వర్గం:ఇతర భాషా రచయితలు
వర్గం:అమెరికా నాస్తిక వాదులు
వర్గం:ఇస్లాంను వదిలేసిన వారు
వర్గం:వివాదాస్పద రచయితలు
వర్గం:ఆంగ్ల రచయితలు
వర్గం:జీవిస్తున్న ప్రజలు
వర్గం:అమెరికా రచయితలు
పెరవలి మండలం

**పెరవలి మండలం,** ఆంధ్ర ప్రదేశ్, పశ్చిమ గోదావరి జిల్లా మండలాల్లో ఒకటి.

## మండల జనాభా
2001 భారత జనాభా లెక్కలు ప్రకారం మండల పరధిలోని జనాభా మొత్తం 	69,312.అందులో పురుషులు 	34,792 మందికాగా,  స్త్రీలు 	34,520.
మొత్తం అక్షరాస్యత 	74.91%,  పురుషులు అక్షరాస్యత  	78.80%, స్త్రీలు అక్షరాస్యత  	70.97%
## మండలం లోని గ్రామాలు

### రెవెన్యూ గ్రామాలు
# అజ్జరం
# ఖండవల్లి
# కాకరపర్రు
# కానూరు
# కానూరు అగ్రహారం
# కాపవరం
# కొత్తపల్లి అగ్రహారం 
# మల్లేశ్వరం
# ముక్కామల
# నాడుపల్లె
# పీ.వేమవరం 
# పెరవలి
# తీపర్రు
# ఉసులుమర్రు

### రెవెన్యూయేతర గ్రామాలు
# అన్నవరప్పాడు
# ముత్యాలవారిపాలెం

## మూలాలు

## వెలుపలి లంకెలు
సృష్టివాదం

thumb|క్రైస్తవ విశ్వాసాల ప్రకారం ఆదాము సృష్టి
**సృష్టివాదం** (Creationism), మానవజాతిని, జీవాన్ని, సమస్త చరాచర జగత్తును, విశ్వాన్నంతటినీ ప్రస్తుతము ఉన్న స్థితిలో దేవుడు సృష్టించాడనే ఒక మత విశ్వాసము. సాధారణంగా ఆ దేవుడు అబ్రాహాం మతాలలో ప్రస్తావించిన దేవునిగా భావిస్తారు.

ఈ వాదం శాస్త్రీయంగా నిరూపించలేనిది. ఈ వాదాన్ని డార్విన్ జీవపరిణామ సిధ్ధాంతం తీవ్రంగా వ్యతిరేకిస్తుంది.
మత గ్రంథాలలో సృష్టి గురించి చెప్పిన వివరణకు విరుద్ధంగా ఏదైనా శాస్త్రీయ పరిశోధనా ఫలితాలు వెలువడినప్పుడు, కఠోర సృష్టివాదులు ఆ ఫలితాలను తిరస్కరించటం గానీ,  వాటి వెనుక ఉన్న శాస్త్రీయ సిద్ధాంతాలను, , /లేదా వాటి నిర్వహణా పద్ధతులను తప్పుపట్టడం కానీ చేస్తుంటారు ఈ కారణాల వల్ల, సృష్టివాద విజ్ఞానాన్ని, ఇంటెలిజెంట్ డిజైన్ సిద్ధాంతాన్ని ప్రధానస్రవంతిలోని శాస్త్రీయ సముదాయం మిథ్యా విజ్ఞానముగా ముద్రవేస్తున్నది.

## హిందూ సృష్టివాదం
హిందూ సృష్టివాదం ప్రకారం బ్రాహ్మణులు బ్రహ్మదేవుని నోటి నుంచి పుట్టారు, క్షత్రియులు బ్రహ్మ భుజాల నుంచి పుట్టారు, వైశ్యులు బ్రహ్మ పొట్ట\నడుము భాగం నుంచి పుట్టారు, శూద్రులు బ్రహ్మ పాదాలు నుంచి పుట్టారు.

## యూదా క్రైస్తవ ఇస్లాం మతాల సృష్టివాదం
క్రైస్తవ సృష్టివాదం ప్రకారం దేవుడు మొదట ఆదమ్, హవ్వాలను సృష్టించాడు. ప్రపంచంలోని మానవులందరూ వీరి సంతానం.

## వివాదాలు
అమెరికాలో కొన్ని క్రైస్తవ సంస్థలు స్కూళ్ళలో మరల సృష్టివాద పాఠాలను బోధించడం ప్రారంభించాలని కోరుతూ కోర్టులో కేసులు వేసి ఓడిపోయాయి. ఇప్పుడు కూడా కొన్ని క్రైస్తవ సంస్థలు ఈ వాదాన్ని ముందుకు తీసుకెల్లడానికి ప్రయత్నిస్తున్నాయి. పాకిస్తాన్ లో చాలా కాలంగా స్కూళ్ళలో సృష్టివాద పాఠాలను బోధిస్తున్నారు. అక్కడ డార్విన్ జీవపరిణామ సిధ్ధాంతం బోధన పైన దాదాపు నిషిధ్ధ పరిస్థితులే ఉన్నాయి. ఇప్పుడు తక్కువ స్థాయిలోనే అక్కడ డార్వినిజాన్ని స్కూల్ పాఠాలలో చేర్చేందుకు ప్రయత్నాలు జరుగుతున్నాయి.

## మూలాలు

వర్గం:నమ్మకాలు
వర్గం:మతవిశ్వాసాలు, అనుభవాలు
యోగీందర్ సికంద్

**యోగీందర్ సింగ్ సికంద్** (జననం 1967) భారతీయ రచయిత, విద్యావేత్త. భారతదేశంలో ఇస్లాంతో సంబంధం ఉన్న సమస్యలపై అనేక పుస్తకాలు రాశారు.   

## తొలి జీవితం, విద్య
సికంద్ ఢిల్లీ విశ్వవిద్యాలయానికి అనుబంధంగా ఉన్న సెయింట్ స్టీఫెన్స్ కాలేజ్ (1985–88) నుండి ఆర్థికశాస్త్రంలో బిఎ (హన్స్) పొందాడు. తరువాత న్యూ ఢిల్లీ లోని జవహర్‌లాల్ నెహ్రూ విశ్వవిద్యాలయం నుండి సోషియాలజీలో ఎంఏ (1990–92), సామాజిక శాస్త్రంలో ఎంఫిల్ పొందాడు. (1992-94). ఆ తరువాత తబ్లిఘీ జమాత్ పై దృష్టి సారించి, లండన్ విశ్వవిద్యాలయంలోని రాయల్ హోలవే కాలేజ్ (1995-98) నుండి చరిత్రలో పిహెచ్‌డి పొందాడు. 

అతను రాయల్ హోలవే కాలేజీ (1999-2001) లోను, నెదర్లాండ్స్‌లోని లైడెన్ విశ్వవిద్యాలయంలో (2002-2004) ఇంటర్నేషనల్ ఇన్స్టిట్యూట్ ఫర్ ది స్టడీ ఆఫ్ ఇస్లాం ఇన్ ది మోడరన్ వరల్డ్ లోనూ పోస్ట్-డాక్టోరల్ ఫెలో.

## కెరీర్
న్యూ ఢిల్లీలోని హమ్‌దర్డ్ విశ్వవిద్యాలయంలో ఇస్లామిక్ అధ్యయన విభాగంలో రీడర్ అయిన సికంద్, ఆ తర్వాత న్యూ ఢిల్లీలోని జామియా మిలియా ఇస్లామియాలోని సెంటర్ ఫర్ జవహర్‌లాల్ నెహ్రూ స్టడీస్‌లో ప్రొఫెసర్‌గా నియమితులయ్యాడు.   

ప్రస్తుతం బెంగళూరు, సిమ్లాల్లో నివసిస్తున్నాడు. సికంద్ రెండు బ్లాగులు వ్రాస్తాడు, ఒకటి తన సొంత రచనల గురించి, మరొకటి 'భారతదేశంలో మదర్సా సంస్కరణలు'.   

## రచనలు

* *ది ఆరిజిన్స్ అండ్ డెవలప్‌మెంట్ ఆఫ్ ది తబ్లిఘి జమాత్: (1920–2000).* *క్రాస్ కంట్రీ కంపారిటివ్ స్టడీ.* (2002) న్యూ ఢిల్లీ: ఓరియంట్ లాంగ్మన్.   .
* *సేక్రేడ్ స్పేసెస్: ఎక్స్ప్లోరింగ్ ట్రెడిషన్స్ ఆఫ్ షేర్డ్ ఫెయిత్ ఇన్ ఇండియా* (2003). న్యూ ఢిల్లీ: పెంగ్విన్ బుక్స్.
* *1947 నుండి భారతదేశంలో ముస్లింలు: ఇంటర్ఫెయిత్ సంబంధాలపై ఇస్లామిక్ దృక్పథాలు* (2004). లండన్: రౌట్లెడ్జ్ కర్జన్.   ISBN &nbsp;  .
* *భారతదేశంలో ఇస్లాం, కులం, దళిత-ముస్లిం సంబంధాలు* (2004). న్యూ ఢిల్లీ: గ్లోబల్ మీడియా పబ్లికేషన్స్.
* *దక్షిణాసియా ముస్లిం గాత్రాలు దక్షిణాసియా ముస్లిం గాత్రాలు వినడానికి కష్టపడుతున్నాయి* . గ్లోబల్ మీడియా పబ్లికేషన్స్, 2004.
* *విశ్వాసుల బురుజులు: భారతదేశంలో మద్రాసాలు, ఇస్లామిక్ విద్య* . పెంగ్విన్ బుక్స్, 2006.   ISBN &nbsp;  .
* *కాశ్మీర్‌లో ఇస్లామిస్ట్ మిలిటెన్సీ: ది కేస్ ఆఫ్ లష్కర్-ఎ తైబా. ఇది* *ది ప్రాక్టీస్ ఆఫ్ వార్: ఉత్పత్తి, పునరుత్పత్తి, సాయుధ హింస యొక్క కమ్యూనికేషన్*లో ప్రచురితమైంది  ISBN &nbsp;  



## మూలాలు

వర్గం:ఆజ్ఞేయవాదులు
వర్గం:1967 జననాలు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:ఆంగ్ల రచయితలు